
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 852 

12 Αυγούστου 1998 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία «ΙΔΡΥΜΑ ΘΡΑΚΙΚΗΣ ΤΕΧΝΗΣ ΚΑΙ 
ΠΑΡΑΔΟΣΗΣ» και κύρωση του οργανισμού αυτού 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση λειτουργίας Διατμηματικού Προγράμματος 
Σπουδών Επιλογής με τίτλο «Διαχείριση Ανθρώπι¬ 
νων Πόρων και Διοίκησης» στο Εθνικό και Καποδι- 


στριακό Ππανεπιστήμιο Αθηνών. 2 

Προσθήκη και κατάργηση διάταξης στον κανονισμό 
«Περί προϋποθέσεων παροχής κατοικίας και δανεί¬ 
ων υπό του ΟΕΚ». 3 

Μεταβίβαση Κρατικών Παιδικών Σταθμών. 4 


ΠΡΟΕΔΡΙΚΑ ΔΙΑΤΑΓΜΑΤΑ 


(1) 

Έγκριση σύστασης του κοινωφελούς ιδρύματος με την ε¬ 
πωνυμία «ΙΔΡΥΜΑ ΘΡΑΚΙΚΗΣ ΤΕΧΝΗΣ ΚΑΙ ΠΑΡΑ¬ 
ΔΟΣΗΣ» και κύρωση του οργανισμού αυτού. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθμ.7328/21.1.1998 πράξη της συμβ/φου Αθη¬ 
νών Άλκηστης Ανδρικοπούλου-Χριστοδούλου, όπως αυ¬ 
τή τροποποιήθηκε με την αριθμ.7521 /29.6.1998 πράξη της 
ιδίας συμβολαιογράφου, με την οποία οι Γεώργιος Δαλα- 
κούρας, Μαρία Δοξιάδη, Αιμίλιος Ζαχαρέας, Ευφημία 
Καλλιγά, Ιωάννης Μητράκας, Βασίλειος Στασινόπουλος, 
Βιργινία Τσουδερού και Αθανάσιος Μασούλας συνέστη¬ 
σαν κοινωφελές ίδρυμα με την επωνυμία «ΙΔΡΥΜΑ ΘΡΑΚΙ¬ 
ΚΗΣ ΤΕΧΝΗΣ ΚΑΙ ΠΑΡΑΔΟΣΗΣ» και με έδρα την Αθήνα. 

2. Τις διατάξεις των άρθρων: α) 95 και 98 του Α.Ν. 
2039/1939, β) 101 και119του Εισαγωγικού Νόμου του Α¬ 
στικού Κώδικα καιγ) 108 και 110 του Αστικού Κώδικα. 

3- Την από 22.6.1998 γνωμοδότηση του Συμβουλίου Ε¬ 
θνικών Κληροδοτημάτων. 

4. Την αριθ. 1107147/1239/0006Α/4.10.1996 κοινή α¬ 
πόφαση του Πρωθυπουργού και του Υπουργού Οικονο¬ 


μικών, με την οποία ανατέθηκαν αρμοδιότητες στους Υ¬ 
φυπουργούς Οικονομικών (ΦΕΚ 922/Β’). 

Με πρόταση του Υπουργού Πολιτισμού και του Υφυ¬ 
πουργού Οικονομικών, αποφασίζουμε: 

Άρθρο μόνο. 

1. - Εγκρίνουμε τη σύσταση του κοινωφελούς ιδρύματος 
με την επωνυμία «ΙΔΡΥΜΑ ΘΡΑΚΙΚΗΣ ΤΕΧΝΗΣ ΚΑΙ ΠΑΡΑ¬ 
ΔΟΣΗΣ», η οποία έγινε από τους Γεώργιο Δαλακούρα, 
Μαρία Δοξιάδη, Αιμίλιο Ζαχαρέα, Ευφημία Καλλιγά, Ιω¬ 
άννη Μητράκα, Βασίλειο Στασινόπουλο, Βιργινία Τσουδε¬ 
ρού και Αθανάσιο Μασούλα, με την αριθ. 7328/21.1.1998 
πράξη της συμβ/φου Αθηνών Άλκηστης Ανδρικοπούλου- 
Χριστοδούλου όπως αυτή τροποποιήθηκε με την α- 
ριθμ.7521/29.6.1998 πράξη της ίδιας συμβ/φου. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών και Πολιτισμού και διέπεται από τις δια¬ 
τάξεις της παραπάνω συστατικής του πράξης, του παρα¬ 
κάτω οργανισμού, του Α.Ν. 2039/1939 και των 
διαταγμάτων που εκδόθηκανή θα εκδοθούν, σε εκτέλεση 
του νόμου τούτου. 

2. - Κυρώνουμε τον οργανισμό διοίκησης και διαχείρι¬ 
σης του ιδρύματος τούτου, που αποτελείται από δώδεκα 
(12) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΙΔΡΥΜΑ ΘΡΑΚΙΚΗΣ ΤΕΧΝΗΣ ΚΑΙ ΠΑΡΑ¬ 
ΔΟΣΗΣ». 

Άρθρο 1. 

Μορφή - Επωνυμία - Έδρα - Σφραγίδα 

1.- Το κοινωφελές ίδρυμα με την επωνυμία «ΙΔΡΥΜΑ 
ΘΡΑΚΙΚΗΣ ΤΕΧΝΗΣ ΚΑΙ ΠΑΡΑΔΟΣΗΣ», που συστήθηκε 
από τους Γεώργιο Δαλακούρα, Μαρία Δοξιάδη, Αιμίλιο 
Ζαχαρέα, Ευφημία Καλλιγά, Ιωάννη Μητράκα, Βασίλειο 
Στασινόπουλο, Βιργινία Τσουδερού και Αθανάσιο Μα¬ 
σούλα, με την αριθμ.7328/21.1.1998 πράξη της συμβ/φου 
Αθηνών Άλκηστης Ανδρικοπούλου - Χριστοδούλου όπως 
αυτή τροποποιήθηκε με την 7521/29.6.1998 πράξη της ί¬ 
διας συμβ/φου, αποτελεί νομικό πρόσωπο ιδιωτικού δι¬ 
καίου και διέπεται από τις διατάξεις της παραπάνω συ¬ 
στατικής πράξης, του παρόντος οργανισμού, του Α.Ν. 
2039/1939, όπως κάθε φορά ισχύει ο νόμος αυτός και των 
διαταγμάτων που εκδόθηκαν ή θα εκδοθούν σε εκτέλεση 
του νόμου τούτου. 

2. - Έδρα του ιδρύματος είναι ο Δήμος Αθηναίων. 

3. - Η σφραγίδα του ιδρύματος είναι στρογγυλή και ανα¬ 
γράφει περιμετρικά μέσα σε πλαίσιο, την επωνυμία του ι¬ 
δρύματος και στο μέσον αυτής την έδρα και το έτος έ¬ 
γκρισης της σύστασής του. 

Άρθρο 2. 

Σκοπός 

Σκοπός του ιδρύματος είναι η προβολή σε πανελλήνια και 
παγκόσμια κλίμακα της παραδοσιακής θρακικής τέχνης κά¬ 
θε μορφής και η προσπάθεια να αναγεννηθεί και να συνεχι- 
σθεί η παράδοση που έχει δημιουργηθεί από αρχαιότατων 
χρόνων μέχρι σήμερα στο χώρο της καλλιτεχνικής δημιουρ¬ 
γίας στην περιοχή της Θράκης. Η στήριξη και υποβοήθηση 
υλική και ηθική και η προβολή και προώθηση των σύγχρονων 
Θρακών δημιουργών, καθώς και η διατήρηση, η συντήρηση 
και προβολή των έργων κάθε μορφής παραδοσιακής Θρακι¬ 
κής τέχνης. Η πληροφόρηση και ευαισθητοποίησητου πλη¬ 
θυσμού της Θράκης σχετικά με την πολιτιστική τους κληρο¬ 
νομιά. Η καλλιέργεια των παραδοσιακών τεχνών με την εκ¬ 
παίδευση νέων ταλαντούχων ατόμων στους τομείς της 
Βυζαντινής αγιογραφίας, ξυλογλυπτικής, μουσικής, ζωγρα¬ 
φικής, αργυροχρυσοχοϊας, ταπητουργίας, διακοσμητικής, 
στοντομέα συντηρήσεως εικόνων και λοιπών έργωντέχνης, 
αλλά και όποιον άλλο τομέα σχετικό με την καλλιτεχνική δη¬ 
μιουργία και την παράδοση της Θράκης. Η παροχή σε νέους 
ανθ ρώπους επαγγελματικής προοπτικής και διεξόδου μέσω 
της ενασχόλησής τους με θέματα της παραδοσιακής θρακι¬ 
κής τέχνης. Ο προγραμματισμός, η ενίσχυση, η χρηματοδό¬ 
τηση και η υποβοήθηση της επιστημονικής έρευνας για θέ¬ 
ματα σχετιζόμενα με τους ανωτέρω σκοπούς. Η παραγωγή 
και διάθεση προϊόντων εκ των ως άνω δραστηριοτήτωντού- 
των και η παροχή εκπαιδεύσεως επίτωνδραστηριστήτων και 
η δημιουργία εκθέσεων, εκθεσιακών, παραγωγικών και εκ¬ 
παιδευτικών χώρων, εργαστηρίων και η προβολή των ως ά¬ 
νω δραστηριοτήτων εν γένει, οιαδήποτε άλλη σχετική δρά¬ 
στη ριότης και η συμμετοχή εις επιχειρήσεις που επιδιώκουν 
τον αυτόν ή παρεμφερή σκοπόν. Προς εκπλήρωσιντου σκο¬ 
πού του το Ίδρυμα δύναται μεταξύ άλλων και δικαιούται να 
διαθέτει μετοχές της εταιρίας υπό την επωνυμίαν «ΑΚΑΔΗ¬ 
ΜΙΑ ΘΡΑΚΙΚΗΣ ΤΕΧΝΗΣ ΚΑΙ ΠΑΡΑΔΟΣΗΣ ΑΝΩΝΥΜΟΣ Ε¬ 
ΤΑΙΡΙΑ» προς τρίτους είτε διά πωλήσεως, είτε δι'αυξήσεως 
κεφαλαίου και αντιστοίχου παραιτήσεως από του δικαιώμα¬ 
τος προτιμήσεως, επί αξιοχρέω ανταλλάγματι, δηλαδή με α¬ 
ντάλλαγμα αντιστοιχούν στην εσωτερικήν αξία της μετοχής 
κατά την εκπμηση ανεγνωρισμένου ελεγκτικού γραφείου. 
Ουδέποτε όμως η συμμετοχή του ιδρύματος στο μετοχικό 
κεφάλαιο είναι δυνατόν να υπολειφθή του ποσοστού του α- 
παιτουμένου, ώστε να έχει την εξαιρετική απαρτία και πλειο- 
ψηφία στη Γενική Συνέλευση. Υπότον ίδιο περιορισμόντο Ί¬ 
δρυμα δύναται να επιδιώξη την εισαγωγή της ως άνω εται¬ 
ρίας στην κυρία ή παράλληλη αγορά Χρηματιστηρίου. Το 
Ίδρυμα δεν δικαιούται να επεμβαίνει στοντρόπο διοικήσεως 
και διαχειρίσεως της ως άνω εταιρίας υπό του Διοικητικού 
του Συμβουλίου και στις διευθυντικές του αποφάσεις, παρά 
μόνον στα πλαίσια της ασκήσεως του ελέγχου μέσω της Γε¬ 
νικής Συνελεύσεως. 

Άρθρο 3. 

Περιουσία - Πόροι 

1.- Περιουσία του ιδρύματος αποτελούν: 

α) Πενήντα χιλιάδες επτακόσιες είκοσι πέντε (50.725) με¬ 
τοχές ονομαστικές μετά ψήφου ολοσχερώς καταβεβλημέ¬ 


νες της εταιρίας υπό την επωνυμία «ΑΚΑΔΗΜΙΑ ΘΡΑΚΙΚΗΣ 
ΤΕΧΝΗΣ ΚΑΙ ΠΑΡΑΔΟΣΗΣ Α.Ε.», εκάστη των οποίων έχει ο¬ 
νομαστική αξία δραχμών (200) διακοσίων, συνολικής αξίας 
δραχμών (10.145.000) δέκα εκατομμυρίων εκατόν σαρά¬ 
ντα πέντε χιλιάδων και εσωτερικής αξίας πολλαπλάσιας. Οι 
μετοχές αυτές είναι οι εισφερόμενες υπάτων ώδε συμβαλ- 
λομένων και συγκεκριμένως έκαστος τούτων συνεισφέρει 
τις ακόλουθες μετοχές: Γεώργιος Δαλακούρας (4.200) με¬ 
τοχές, Μαρία Δοξιάδη (4.200) μετοχές, Αιμίλιος Ζαχαρέας 
(4.200) μετοχές, Ευφημία Καλλιγά (4.200) μετοχές, Ιωάν¬ 
νης Μητράκας (4.200) μετοχές, Βασίλειος Στασινόπουλος 
(4.200) μετοχές, ΒιργινίαΤσουδερού (21.325) μετοχές και 
Αθανάσιος Μασούλας (4.200) μετοχές. 

2.- Πόροι του ιδρύματος είναι: 

α) Τα μερίσματα τα αναλογούντα στις ως άνω μετοχές 
ως εκ της λειτουργίας της ως άνω εταιρίας, ως περί της 
διανομής των αποφασίζει κυριαρχικάη Γενική Συνέλευση. 

β) Τα εισοδήματα από την εκμετάλλευση των λοιπών πε¬ 
ριουσιακών του στοιχείων. 

γ) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

δ) Οι χρηματικές ή μη παροχές ή επιχορηγήσεις, καθώς 
και οι κληρονομιές, κληροδοσίες και δωρεές, οποιοσδή¬ 
ποτε φυσικού ή νομικού προσώπου, προς αυτό. 

Άρθρο 4. 

Διοίκηση 

1. - Το ίδρυμα διοικείται από Διοικητικό Συμβούλιο εκ πέ¬ 
ντε έως οκτώ μελών, δοθέντος ότι η ιδιότης δύο τουλάχι¬ 
στον μελών εξαρτάται εκάστοτε εξ ετέρας ιδιότητάς των 
και δεν είναι εκ των προτέρων δεδομένη η αποδοχή της 
θέσεώςτων, ως μελών του Διοικητικού Συμβουλίου. Επί¬ 
σης η παύσις της ετέρας ιδιότητάς των θα συνεπάγεται 
την απώλεια της ιδιότητάς των ως μελών του Διοικητικού 
Συμβουλίου, εκτός αν συμπίπτει να είναι συγχρόνως και 
εκ των ισοβίων διορισμένων δια του παρόντος, ή εκ των ε¬ 
κλεγμένων μελών του Διοικητικού Συμβουλίου. 

2. -Το Διοικητικό Συμβούλιο ευρίσκεται εις νόμιμον σύν- 
θεσινκαιδρά νομίμως, εφ’ όσον τα εκάστοτε μέλητου δεν 
είναι ολιγότερα των πέντε ούτε περισσότερα των οκτώ. 

3. -Εκ των μελών του Διοικητικού Συμβουλίου δύο ορί¬ 
ζονται ισόβια μέλη, ήτοι η Βιργινία Τσουδερού, η οποία 
διορίζεται και ισοβία Πρόεδρος του Διοικητικού Συμβου¬ 
λίου και ο Αθανάσιος Μασούλας. 

4. -Κατά την πρώτην εφαρμογή του παρόντος, το Διοι¬ 
κητικό Συμβούλιο απαρτίζεται από τους εξής: 

α. Βιργινία Τσουδερού του Εμμανουήλ, οικονομολό¬ 
γος, κάτοικος Αθηνών οδός Βασιλέως Γεωργίου Β’ αρ. 14. 
Η Βιργινία Τσουδερού είναι ισόβιο μέλος και ισοβία Πρό¬ 
εδρος του Διοικητικού Συμβουλίου. 

β. Αθανάσιος Μασούλας του Βασιλείου και της Ασήμως, 
Δικηγόρος, κάτοικος Αθηνών, οδός Σίνα 11.0 Αθανάσιος 
Μασούλας είναι ισόβιο μέλος του Διοικητικού Συμβουλίου. 

γ. Λάζαρος Εφραίμογλου του Δημητρίου, υφαντουρ¬ 
γός, κάτοικος Αθηνών. 

δ. Νικόλαος Ευθυμιάδης του Ευθυμίου, βιομήχανος, 
κάτοικος Τριλόφου Θεσσαλονίκης. 

ε. Χρήστος Ακκάς του Ιωάννου, βιομήχανος, κάτοικος 
Θεσσαλονίκης. 

στ. Μαρίτσα σύζ.Αντωνίου Παρασκευοπούλου το γένος 
Βασιλείου Χατζηνικολαΐδη, συνταξιούχος Δημοσιογρά¬ 
φος, κάτοικος Καλαμαριάς Θεσσαλονίκης. 

ζ. Απόστολος Δοξιάδης του Θωμά, επιχειρηματίας, κά- 

τοικος Αθηνών οδός Αλεξάνδρου Σούτσου αρ.17. 

5. Τα μέλη του Διοικητικού Συμβουλίου ορίζουν δι’αποφά- 
σεώς τους, κατόπιν μυστικής ψηφοφορίας, τον Πρόεδρο, 
πλήντου ισοβίου Προέδρου, τον Αντιπρόεδρο, τον Γραμμα- 
τέα και τον Ταμία. Η ιδιότηςτου Αντιπροέδρου και του Γραμ- 
ματέως δύναται να συμπίπτει εις το αυτό πρόσωπο. 

6. Η θητεία των μελώντου Διοικητικού Συμβουλίου είναι 
πενταετής, πλήν αυτής των ισοβίων μελών. 

Τα μέλη είναι πάντοτε επανεκλέξιμα. 

7. Εις περίπτωσιν αποποιήσεως, παραιτήσεως ανικανό¬ 
τητας, θανάτου ή εκπτώσεως, εξοποιουδήποτελόγου, τί¬ 
νος εκ των μελών του Διοικητικού Συμβουλίου, η κενή θέ¬ 
ση συμπληρούται δι’αποφάσεως των υπολοίπων μελών. 
Προς τούτο συνέρχεται νομίμως το Διοικητικό Συμβούλιο 
και αποφασίζει περί της αντικαστάσεως κατά πλειοψη- 
φίαν και διά μυστικής ψηφοφορίας εφαρμοζομένης και 
της διατάξεωςτου άρθρου 99 του Α.Ν 2039/1939. 

8. Το Διοικητικό Συμβούλιο δύναται δι’αποφάσεώς του 
λαμβανομένης διά πλειοψηφίας των 2/3 των μελών του να 
αντικαθιστά τον Αντιπρόεδρο, τον Γραμματέα και τον Ταμία 
κατά πάντα χρόνον και άνευ οιουδήποτε λόγου, όμως προς 
τούτο απαιτείται απαραιτήτως η αναγραφή του σχετικού 
θέματος στην αντίστοιχη ημερησία διάταξη, μη δυναμένης 
άλλως να γίνη συζητήσεως επί του θέματος αυτού. 

9. Το Διοικητικό Συμβούλιο συνεδριάζειτακτικώς μέν α- 
νά δίμηνον, εκτάκτως δε όταν το ζητήσει ο Πρόεδρος ή 
τρία (3) εκ των μελών του, με γραπτή αίτησή τους προς 
τον Πρόεδρο, πάντοτε όμως μετά από έγγραφη πρό¬ 
σκληση του Προέδρου προ τριών ημερών. Εάν ο Πρόε¬ 
δρος αδρανεί ή αδυνατεί, την πρόσκληση πρός σύγκληση 
του Διοικητικού Συμβουλίου δύνανται να απευθύνουν εγ- 
γράφως προ τριών πλήρων εργασίμων ημερών επί απο¬ 
δείξει παραλαβής, τρία έκτων μελώντου Διοικητικού Συμ¬ 
βουλίου, οπότε και συνέρχεται τούτο νομίμως. 

10. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απόντα υπό 
την απαραίτητη προϋπόθεση ότι μεταξύ των παρόντων 
πρέπει να περιλαμβάνεται και ο Πρόεδρος ή ο νόμιμος αυ¬ 
τού αναπληρωτής. 

11. Οι αποφάσεις του Διοικητικού Συμβουλίου λαμβά- 
νονται κατά πλειοψηφία των παρόντων μελών, σε περί¬ 
πτωση δε ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

12. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολογήτους από (3) τρεις συ¬ 
νεχείς συνεδριάσεις, το Διοικητικό Συμβούλιο δύναται να 
θεωρήση δι'αποφάσεώς του, ότι ούτος έχει παραιτηθεί, 
δύναται δε να συμπληρώση την κενή θέση αυτού κατά τα 
οριζόμενα στην παρ.7 του παρόντος άρθρου. 

13. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι α¬ 
ποφάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. Η άρνηση μέλους τινός να υπο¬ 
γράψει τα πρακτικά δεν επιδρά επί του κύρους αυτών, ο 
δε Πρόεδρος βεβαιώνει την άρνηση επί των πρακτικών. 

14. Τα μέλη του Διοικητικού Συμβουλίου προσφέρουν 
τις υπηρεσίεςτους άνευ αμοιβής. Δικαιούνται όμως οδοι¬ 
πορικών ή άλλων εξόδων που δαπάνησαν για την εκτέλε¬ 
ση υπηρεσίας του ιδρύματος, εφόσον έγιναν έπειτα από 
ειδική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 


15. Πρόσωπο διατελούν σε υπαλληλική σχέση με το Ί¬ 
δρυμα δεν δύναται να είναι μέλος του Διοικ. Συμβουλίου. 

16. Έκαστος Σύμβουλος έχει μίαν ψήφον, αντιπροσω¬ 
πεύουν όμως απόντα Σύμβουλον δύναται να έχη δύο ψή¬ 
φους, εάν εξουσιοδοτηθεί δι’εντολής διδομένης εις αυ¬ 
τόν δι’επιστολής ή τηλεγραφήματος, ουδέποτε όμως εις 
το πρόσωπον του αυτού Συμβούλου δύναται να συγκε¬ 
ντρωθούν πλείονες των δύο ψήφων περιλαμβανομένης 
και της ιδίας αυτού ψήφου. Σύμβουλος δεν δύναται να α- 
ντιπροσωπευθεί εις το Συμβούλιο δια προσώπου μη απο- 
τελούντος μέλος αυτού. Η προς αντιπροσώπευσή εξου¬ 
σιοδότησή δύναται να περιλαμβάνει μίαν ή και πλείονας 
της μιάς συνεδριάσεις και ένα ή πλείονα θέματα. 

“Αρθρο 5. 

Αρμοδιότητες Διοικητικού Συμβουλίου 

1. Το Διοικητικό Συμβούλιο ενεργούν συλλογικώς διοικεί 
και διαχειρίζεται το ίδρυμα και τηνπεριουσίατου ιδρύματος 
ενεργούν πάσανπράξιν διοικήσεως και διαχειρίσεως αυτού 
και γενικά αποφασίζει για κάθε θέμα που αφορά στη διοίκη¬ 
ση και στη λειτουργίατου, τη διάθεσητωνπόρων αυτού, κα¬ 
θώς και για κάθε ενέργεια που σχετίζεται με την εκπλήρω¬ 
ση του σκοπού του, πάντοτε όμως σύμφωνα με τις διατάξεις 
της συστατικής πράξεως, του παρόντος καταστατικού και 
οργανισμού, του ΑΝ 2039/1939 και των διαταγμάτων που 
εκδόθηκαν ή θα εκδοθούν σε εκτέλεση του νόμου τούτου, 
καθώς και των λοιπών σχετικών νόμων και διαταγμάτων. 

2. Με την επιφύλαξη των διατάξεων των επομένων άρ¬ 
θρων 6,7 και 8 το Διοικητικόν Συμβούλιον δύναται να πα¬ 
ρέχει εντολές, πληρεξουσιότητας ή εξουσιοδοτήσεις 
προς ενέργειαν υλικών πράξεων ή δικαιοπραξιών προς 
μέλη του ή τρίτους διά χρόνον ανεξάρτητον της θητείας 
του Διοικητικού Συμβουλίου. 

3. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έ¬ 
γκριση στην αρμόδια από το νόμο Αρχή τον προϋπολογι¬ 
σμό και απολογισμό του ιδρύματος, σύμφωνα με τις δια¬ 
τάξεις των άρθρων 101 και 102του Α.Ν. 2039/1939 καιτου 
από 20.12.1939 Β.Δ/τος (ΦΕΚ552 Α’). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς καιτην αμοιβή του, σύμφωνα με τους όρους των συλ¬ 
λογικών συμβάσεων εργασίας και τις διατάξεις γενικότε¬ 
ρα της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

“Αρθρο 6. 

Αρμοδιότητες Προέδρου 

1.0 Πρόεδρος του Διοικ. Συμβουλίου του ιδρύματος: 

α) Εκπροσωπεί τούτο ενώπιον παντός φυσικού και νομι¬ 
κού προσώπου, των Δικαστηρίων και πάσης Αρχής, συμ¬ 
βάλλεται επ’ονόματι και διά λογαριασμόν αυτού και δε- 
σμεύειτο ίδρυμα, είτε αυτοπροσώπως είτε διά προσώπου 
οριζομένου υπό του ιδίου και εγκρινομένου δι’αποφάσε- 

ως του Διοικητικού Συμβουλίου, υπογράφων αυτός, είτε 
τα τρίτα πρόσωπα κατά περίπτωσιν, υπό την επωνυμία 
του ιδρύματος. Ειδικώτερα εκπροσωπεί το ίδρυμα στις 
Γενικές Συνελεύσεις της εταιρίας υπό την επωνυμία «Α¬ 
ΚΑΔΗΜΙΑ ΘΡΑΚΙΚΗΣ ΤΕΧΝΗΣ ΚΑΙ ΠΑΡΑΔΟΣΗΣ Α.Ε» και 
ψηφίζει επί παντός θέματος κατά την κρίση του ενημερώ¬ 
νουν ακολούθως το Διοικητικό Συμβούλιο. 

β) Είναι αρμόδιος για τις εισπράξεις και πληρωμές του 
ιδρύματος, να υπογράφει και οπισθογραφεί χρηματό¬ 
γραφα και αξιόγραφα, δυνάμενος διά τινα ή πάντα ταύτα 
να παράσχει, ως άνω, εξουσιοδότησιν στον Ταμία, ή σε 
άλλο πρόσωπο. 

γ) Συγκαλεί το Διοικητικό Συμβούλιο σε τακτικές και έ¬ 
κτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου πέντε (5) τουλάχιστον μέρες 
πριν από τη συνεδρίαση. 

δ) Καταρτίζει, βοηθούμενος από το Γραμματέα, την η¬ 
μερήσια διάταξη των θεμάτων που θα συζητηθούν, την ο¬ 
ποία και υπογράφει. Θέμα που δεν περιλαμβάνεται σ’ αυ¬ 
τήν δεν συζητείται, εκτός αν πρόκειται για επείγουσα υ¬ 
πόθεση και συμφωνήσει γι’αυτό η πλειοψηφία των 
παρόντων μελών του Διοικητικού Συμβουλίου, ή ανπαρί- 
στανται άπαντα τα μέλη του Δ.Σ και συμφωνούν. 

ε) Εισηγείται στο Διοικητικό Συμβούλιο τα θέματα της 
συζητήσεως. Μπορεί όμως, όποτε κρίνει σκόπιμο, να α¬ 
ναθέτει την εισήγηση διαφόρων θεμάτων σε άλλο μέλος 
του Διοικητικού Συμβουλίου. 

στ) Αλληλογραφεί με τις Αρχές και υπογράφει όλα τα 
έγγραφα του ιδρύματος προς τρίτους. 

ζ) Εκδίδειτα εντάλματα πληρωμής για κάθε δαπάνη που 
προβλέπεται στον εγκεκριμένο προϋπολογισμό. 

η) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

θ) Προσλαμβάνει και απολύει προσωπικό και καθορίζει 
τις αμοιβές τους. 

ι) Αποφασίζει για εκδηλώσεις, εκδόσεις και άλλες συνα¬ 
φείς δραστηριότητες. 

ια) Αποφασίζει για τη μίσθωση και εκμίσθωση ακινήτων, 
ανάλογα με τις ανάγκες του Ιδρύματος. 

ιβ) Τοποθετεί τα χρήματα σε τραπεζικούς λογαρια¬ 
σμούς, χρεώγραφα ή άλλους τοκοφόρους τίτλους. 

ιγ) Γ ενικά αποφασίζει για κάθε θέμα που έχει σχέση με 
την εύρυθμη λειτουργία των υπηρεσιών του Ιδρύματος. 

2.- Τον Πρόεδρο, κωλυόμενον ή απόντα, αναπληρώνει ο 
Αντιπρόεδρος και σε περίπτωση απουσίας ή κωλύματος 
τούτου, άλλο μέλος του Διοικητικού Συμβουλίου που ορί¬ 
ζεται με απόφαση αυτού. 

Άρθρο 7. 

Αρμοδιότητες Γραμματέως 
1.- Ο Γραμματέαςτου ιδρύματος: 
α) Συνυπογράφει με τον Πρόεδρο κάθε έγγραφο του ι¬ 
δρύματος προς τρίτους, η τυχόν μη υπογραφή του όμως 
δεν επηρεάζει το κύρος του εγγράφου. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία, 
δ) Φυλάττει τα έγγραφα, τα βιβλία (εκτός από τα λογι¬ 
στικά και διαχειριστικά) και τη σφραγίδα του ιδρύματος 


και ευθύνεται για την καταστροφή ή την απώλεια τούτων 

2. - Ο Γραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ει¬ 
δικών συνθηκών), να βοηθείται από υπάλληλο του ιδρύ- 
ματος, την ευθύνη όμως για τις ενέργειες τούτου φέρει 
πάντοτε ο ίδιος. 

3. - Το Γραμματέα, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου, που ο¬ 
ρίζεται με απόφαση αυτού. 

Άρθρο 8. 

Αρμοδιότητες Ταμία 

1. - Ο Ταμίας του ιδρύματος: 

α) Εισπράττει, εξουσιοδοτούμενος προς τούτο υπό του 
Προέδρου, ως άνω, όλα τα έσοδα τούτου, εκδίδοντας και υ¬ 
πογράφοντας σχετικές αριθμημένεςδιπλότυπες αποδείξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939, έχοντας την ευχέρεια να παρακρατεί από αυ¬ 
τά ποσό, που είναι αναγκαίο για την πληρωμή έκτακτων 
και επειγουσών δαπανών του ιδρύματος, το ύψος του ο¬ 
ποίου καθορίζεται με απόφαση του Διοικητικού Συμβου¬ 
λίου εκάστοτε. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του υπ’αυτού εξουσιοδοτημένου κατ’άρ- 
θρονθπαρ.Ι εδ.ατου παρόντος. 

δ) Τηρεί και φυλάττει τα διαχειριστικά και λογιστικά βι¬ 
βλία και στοιχεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, α¬ 
πολογισμού και ισολογισμού του ιδρύματος. 

2. - Τον Ταμία, όταν απουσιάζει ή κωλύεται, αναπληρώ¬ 
νει άλλο μέλος του Διοικητικού Συμβουλίου που ορίζεται 
με απόφαση αυτού. 

Άρθρο 9. 

Οικονομική διαχείριση 

1. - Η οικονομική διαχείριση του ιδρύματος περιλαμβά¬ 
νει ετήσια περίοδο, η οποία αρχίζει την 1η Ιανουάριου και 
λήγει την 31η Δεκεμβρίου του ίδιου έτους. 

Κατ' εξαίρεση, η πρώτη διαχειριστική περίοδος αρχίζει 
από την ημέρα δημοσιεύσεως στην Εφημερίδα της Κυ¬ 
βέρνησης του σχετικού Π.Δ/τος εγκρίσεωςτης συστάσε- 
ωςτου ιδρύματος, και παρατείνεται μέχρι την 31η Δεκεμ¬ 
βρίου του επόμενου ημερολογιακού έτους. 

2. - Η οικονομική διαχείριση γίνεται με βάση προϋπολο¬ 
γισμό και απολογισμό εσόδων και εξόδων, που καταρτί¬ 
ζονται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού 
Δ/τος (Φ Ε Κ 552/Α/22.12.1939). 

Άρθρο 10. 

Βιβλία και στοιχεία 

1.- Το ίδρυμα τηρεί υποχρεωτικά τα ακόλουθα βιβλία 
και στοιχεία: 

α) Βιβλίο πρωτοκόλλου αλληλογραφίας, 
β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο χορηγήσεως οικονομικών ενισχύσε¬ 
ων και βραβείων. 

ε) Στελέχη αριθμημένων διπλοτύπων αποδείξεων ει- 
σπράξεως και ενταλμάτων πληρωμής, θεωρημένα από 
τον Πρόεδρο. 

2- Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
γιατηνπαρακολούθησητηςδιαχειρίσεωςτηςπεριουσίας 
του ιδρύματος και της εκτέλεσης των σκοπών του. 

3.- Άπαντα τα βιβλία και στοιχεία δύνανται να τηρούνται 
μηχανογραφικά κατά τις εκάστοτε τεχνικές. 

Άρθρο 11. 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του Α.Ν. 2039/1939 και 110 
και 119 του Αστικού Κώδικα, ύστερα από πρόταση του Δι¬ 
οικητικού Συμβουλίου αυτού. 

Άρθρο 12. 

Διάλυση του ιδρύματος - Τύχη περιουσίας αυτού 

1. - Το ίδρυμα διαλύεται όταν και όπως ο νόμος ορίζει: 
και πάντως όταν εκπληρωθεί ο σκοπός για τον οποίον συ- 
νεστήθη. 

2. - Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται στο υπό σύστα- 
σιν σήμερα ίδρυμα υπό την επωνυμίαν «ΙΔΡΥΜΑ ΜΟΥΣΕΙ¬ 
ΟΥ ΜΑΚΕΔΟΝΙΚΟΥ ΑΓΩΝΑ» με έδρα την Θεσσαλονίκη. 

Στον Υπουργό Πολιτισμού και στον Υφυπουργό Οικονο¬ 
μικών αναθέτουμε τη δημοσίευση και εκτέλεση του πα¬ 
ρόντος διατάγματος. 

Αθήνα, 3 Αυγούστου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΠΟΛΙΤΙΣΜΟΥ ΥΦΥΠ. ΟΙΚΟΝΟΜΙΚΟΝ 

ΕΥΑΓΓΕΛΟΣ ΒΕΝΙΖΕΛΟΣ ΓΕΩΡΓΙΟΣ ΔΡΥΣ 

-Φ- 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθμ. Β1/580 (2) 

Έγκριση λειτουργίας Διατμηματικού Προγράμματος 
Σπουδών Επιλογής με τίτλο «Διαχείριση Ανθρώπινων 
Πόρων και Διοίκησης» στο Εθνικό και Καποδιστριακό 
Πανεπιστήμιο Αθηνών 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 2παρ. 6 του Ν. 2525/1997 
(Α' 188), σε συνδυασμό με τις διατάξεις α) της παρ. 5 του 
άρθρου 1 της Υπουργικής Απόφασης αριθ. 6495/1997 
«Οργάνωση και λειτουργία Προγραμμάτων Σπουδών Επι¬ 
λογής στα Α.Ε.Ι. και Τ.Ε.Ι.» (Β' 975), και β) της ΚΥΑ 
ΚΑ/434/12.2.1998 «Ανάθεση και Χρηματοδότηση για την 
εκτέλεση έργων για την ενέργεια 3.1.ε.» Προγράμματα 
Σπουδών Επιλογής» από το Β' Κ.Π.Σ.». 

2. Τις διατάξειςτου άθρου 1 παρ. 4του Ν. 2469/1997 (Α'38). 

3. α) Τις αποφάσεις του Δ.Σ. των Τμημάτων του Εθνικού 
και Καποδιστριακού Πανεπιστημίου Αθηνών, ι) Οικονομι¬ 


κών Επιστημών (Συνεδρίαση 26.11.1997), ιι) Παιδαγωγι¬ 
κού Δημοτικής Εκπαίδευσης (Συνεδρίαση 27.11.1997) και 
τις αποφάσεις των Γενικών Συνελεύσεων των Τμημάτων ι) 
Εκπαίδευσης και Αγωγής στην Προσχολική Ηλικία (Συνε¬ 
δρίαση 26.2.1998) και ιι) Μεθοδολογίας της Ιστορίας και 
θεωρίας της Επιστήμης (Συνεδρίαση 28.11.1997) και 

β) το από 9.12.1997 έγγραφο του Εθνικού και Καποδι- 
στριακού Πανεπιστημίου Αθηνών, αποφασίζουμε: 

Άρθρο 1 

Έγκριση 

1. Εγκρίνεται η λειτουργία Διατμηματικού Προγράμμα¬ 
τος Σπουδών Επιλογής στο Εθνικό και Καποδιστριακό 
Πανεπιστήμιο Αθηνών με τον τίτλο «Διαχείριση Ανθρώπι¬ 
νων Πόρων και Διοίκησης». 

2. Το Πρόγραμμα Σπουδών Επιλογής οργανώνεται από 
τα Τμήματα: Οικονομικών Επιστημών, Παιδαγωγικού Δη¬ 
μοτικής Εκπαίδευσης, Εκπαίδευσης και Αγωγής στην 
προσχολική Ηλικία και Μεθοδολογίας της Ιστορίας και 
Θεωρίας της Επιστήμης, σε συνεργασία με το Εθνικό Κέ¬ 
ντρο Δημόσιας Διοίκησης ως εξωτερικό φορέα. 

3. Η λειτουργία του Προγράμματος αρχίζει από το ακα¬ 
δημαϊκό έτος 1998-99. 

Άρθρο 2 

Στοιχεία Προγράμματος 

1. Αντικείμενο του Προγράμματος Σπουδών Επιλογής 
είναι: Η καλλιέργεια και ανάπτυξη γνωστικών αντικειμέ¬ 
νων στο χώρο της Διοίκησης Οργανισμών και Επιχειρή¬ 
σεων με ιδιαίτερη έμφαση στη Διαχείριση Ανθρώπινων 
Πόρων και στη Διοικητική Επιστήμη. 

2. Το πρόγραμμα σπουδών οδηγεί στην απονομή πτυχίου 
με τίτλο «Διαχείριση Ανθρώπινων Πόρων και Διοίκησης». 

3. Η ελάχιστη υποχρεωτική διάρκεια φοίτησης στο πρό¬ 
γραμμα ορίζεται σε 13 περιόδους. Για τη λήψη του πτυχί¬ 
ου απαιτείται η παρακολούθηση και επιτυχής εξέταση σε 
38 τουλάχιστον μαθήματα. 

4. Η δομή του προγράμματος περιλαμβάνει τις Κατευ¬ 
θύνσεις α) Διοίκηση Εκπαίδευσης και Έρευνας, β) Διαχεί¬ 
ριση Ανάπτυξης και Αυτοδιοίκηση γ) Διοίκηση Δημοσίων 
Οργανισμών, Υπηρεσιών και Επιχειρήσεων και δ) Ευρω¬ 
παϊκή Διοίκηση και Πολιτική. 

5.0 αριθμόςτωνπαρεχόμενωνθέσεων ορίζεται σε 250. 
Ο αριθμός αυτός μπορεί να αυξάνεται από το ακαδημαϊ¬ 
κό έτος 1999-2000 μέχρι 50%, με απόφαση της Συνέλευ¬ 
σης του Προγράμματος Σπουδών Επιλογής. 

6. Η διοικητική στήριξη του προγράμματος ανήκει στη 
Μονάδα Διοικητικής και Γραμματειακής Υποστήριξης 
(ΜΔΥ-ΠΣΕ), σύμφωνα με τα οριζόμενα στο άρθρο 5 παρ. 
3 και 4 της Υ.Α. 6495/1997 (Β' 975). 

7. Η διοικητική ευθύνη για τη χορήγηση του τίτλου ανή¬ 
κει στο Τμήμα Οικονομικών Επιστημών του Εθνικού και 
Καποδιστριακού Πανεπιστημίου Αθηνών. 

8. Οι ανάγκες του προγράμματος σε προσωπικό και υ- 
λικοτεχνική υποδομή καλύπτονται απότ ο Εθνικό και Κα- 
ποδιστριακό Πανεπιστήμιο Αθηνών. Το πρόσθετο συνολι¬ 
κό κόστος, το οποίο ανέρχεται σε 350.000.000 δραχμές, 
καλύπτεται από το ΕΠΕΑΕΚ, σύμφωνα με την ΚΥΑ 
ΚΑ/434/12.2.1998. 

9. Σε περίπτωση υπερβάλλουσας ζήτησης, όπως προ¬ 
βλέπει ο Ν. 2525/1997 και η Υ.Α. 6495/1997, οι συντελε¬ 
στές βαρύτητας των ακαδημαϊκών κριτηρίων ορίζονται 
για τα πρώτα δύο (2) έτη ως εξής: 

ΒΒΗΕΗΗΗΗΙ 

Αντικειμενικά Κοιτάιηα και συντελεστές βαρύτητα; 


Ηλικία 

Υπόλοιπα αντικειμενικά κριτήρια 

| I 45" ι. κάτοχοι 
ι απο/.υτηριου Ενιαίου 

1 Λυκείου ή 
συμμετέχοντες στις 
Γενικε; Εξετάσει; 

ί 

18-25 
( Γ>< )*’«,) 

Βαθμός απολυτηρίου Ενιαίου Λυκείου ή άλλου ισοτίμου η 
αντιστοίχου τίτλου Δευτεροβάθμιας Εκπαίδευσης του εσωτερικού 
ή του εξωτερικού ( 0.45 ). Βαθμός ( μόρια) Γενικών Εξετάσεων 
(0.40). έτη εκτός αγοράς εργασίας (0.03). ετη επαγγελματική; 
προϋπηρεσίας (0.02). έτη μεταλυκειακής εκπαίδευσης (0.1Ο) 

; 

' 

26-40 

(35%) 

Βαθμός απολυτηρίου Ενιαίου Λυκείου ή άλλου ισοτίμου ή 
αντιστοίχου τίτλου Δευτεροβάθμιας Εκπαίδευσης του εσωτερικού 
ή του εξωτερικού (0,10), Βαθμός ( μόρια) Γενικών Εξετάσεων 
(0.10), έτη εκτός αγοράς εργασίας (0.20). έτη επαγγελματικής 
προϋπηρεσίας (0.40), έτη μεταλυκειακής εκπαίδευσης (0.20) 


40 & άνω 
(5%) 

Βαθμός απολυτηρίου Ενιαίου Λυκείου ή άλλου ισοτίμου ή 
αντιστοίχου τίτλου Δευτεροβάθμιας Εκπαίδευσης του εσωτερικού 
ή του εξωτερικού (0.025). Βαθμός ( μόρια) Γενικών Εξετάσεων 
(0.025). έτη εκτός αγοράς εργασίας (0.40). έτη επαγγελματικής 
προϋπηρεσίας (0.50). ετη μεταλυκειακής εκπαίδευσης ( 0.15) 

Μ. φοιτητές 

εςωτερικου 

Ανεξάρτητου 

Βαθμός απολυτηρίου Ενιαίου Λυκείου ή άλλου ισοτίμου ή 
αντιστοίχου τίτλου Δευτεροβάθμιος Εκπαίδευσης του εσωτερικού 
ή του εξωτερικού (0.25). Βαθμός ( μόρια) Γενικών Εξετάσεων 
(0.35). αριθμός μαθημάτων επιτυχούς οοιτησης στην Τριτοβάθμια : 
Εκπαίδευση (0.40). 

111 15%οοιτητες 
Ε/λ.ηνικών ΑΕΙ η 

ΤΕ1 

Ανεξάρτητου 

Βαθμός απολυτηρίου Ενιαίου Λυκείου ή άλλου ισοτίμου η 
αντιστοίχου τίτλου Δευτεροβάθμιας Εκπαίδευσης του εσωτερικού 
ή του εξωτερικού (0.10). βαθμός ( μόρια) Γενικών Εξετάσεων 
(0.10). μέσος όρος βαθμολογίας στην Τριτοβάθμια Εκπαίδευση 
(0.50). αριθμός μαθημάτων επιτυχούς (οοιτησης στην Τριτοβάθμια 
Εκπαίδευση (0.30). 

1 \ 10% πτυχιουχοι 
ΑΕΙηΤΕΙ 

Ανεξάρτητου 

Βαθμός πτυχίου (0.20). έτη έκτος αγοράς εργασίας (0.40). έτη 
επαγγελματική; προϋπηρεσία; (0.40). 

! 

\’ 1' ΐ"«, λοιποί 
υπουηφίοι 

18-25 

(60%) 

Βαθμός τίτλου απόλυσης απο Λύκειο Δευτεροβάθμιος 

Εκπαίδευσης ή άλλου ισοτίμου ή αντιστοίχου τίτλου 

Δευτεροβάθμιας Εκπαίδευσης του εσωτερικού ή του εξωτερικού 
(0.50). έτη έκτος αγοράς εργασίας (0.10). ετη επαγγελματικής 
προϋπηρεσίας (0.20). έτη μεταλυκειακής εκπαίδευσης (0.20 1 


26-40 

135%ι) 

Βαθμός τίτλου απόλυσης απο Λύκειο Δευτεροβάθμιας ! 

Εκπαίδευσης ή άλλου ισοτίμου ή αντίστοιχου τίτλου ; 

Δευτεροβάθμιας Εκπαίδευσης του εσωτερικού ή του εξωτερικού 
(0.15). έτη εκτός αγορας εργασίας (0,20;. ετη επαγγελματικής 
προϋπηρεσίας (0.40). ετη μεταλυκειακής εκπαίδευσης (0.25) 

1 

40 & ανω 
( 5° ο) 

Βαθμός τίτλου απόλυσης απο Λύκειο Δευτεροβάθμιας 

Εκπαίδευσης ή άλλου ισοτίμου ή αντιστοίχου τίτλου 

Δευτεροβάθμιας Εκπαίδευσης του εσωτερικού ή του εξοπερικου 
(0.10). έτη εκτός αγοράς εργασίας (0.10). ετη επαγγελματικής 
προϋπηρεσίας (0.60). ετη μεταλυκειακής εκπαίδευση; (<>.2 <μ 

Άρθρο 3 

Τελικές διατάξεις 

Θέματα που δεν περιλαμβάνονται στην απόφαση αυτή 
και είναι αναγκαία σύμφωνα με το άρθρο 1 παρ. 4τηςΥ.Α. 
6495/97 (Β' 975), ρυθμίζονται με τον εσωτερικό κανονι¬ 
σμό λειτουργίας του προγράμματος Σπουδών Επιλογής. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 29 Ιουλίου 1998 

0 ΥΠΟΥΡΓΟΣ 

ΓΕΡΑΣΙΜΟΣ ΑΡΣΕΝΗΣ 

- 4 - 

Αριθ. 50456 (3) 

Προσθήκη και κατάργηση διάταξης στον Κανονισμό «Πε¬ 
ρί προϋποθέσεων παροχής κατοικίας και δανείων υπό 

του ΟΕΚ». 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 2, 4 και 6 του Ν. Δ/τος 
2963/54 «Περί ιδρύσεως Αυτονόμου Οργανισμού Εργατι¬ 
κής Κατοικίας» 

2. Τις διατάξεις του Κανονισμού «περί προϋποθέσεων 
παροχής κατοικίας και δανείων υπό του Ο.Ε.Κ.» 

3. Τοαριθ. 27256/3120 από6 Ιουλίου 1998 έγγραφο του 
ΟΕΚ με το οποίο μας υπέβαλε αποσπάσματα πρακτικών 
των αριθ. 47/25-6-1998 και 49/2-7-1998 συνεδριάσεων 
του Διοικητικού Συμβουλίου 

4. Τις διατάξειςτου άρθρου 27του Ν. 2081/1992 και29Α 
του Ν. 1558/1985 και το γεγονός ότι από τις διατάξεις της 
απόφασης αυτής δεν προκαλείται δαπάνη εις βάρος του 
προϋπολογισμού του ΕΟΚ, αποφασίζουμε 

Κυρώνουμε την απόφαση του Διοικητικού Συμβουλί¬ 
ου του Οργανισμού Εργατικής Κατοικίας (ΟΕΚ) που 
πήρε στις συνεδριάσεις του αριθ. 47/25-6-1998 και 
49/2-7-1998 και εγκρίνουμε, στον Κανονισμό «Περί 
προϋποθέσεων παροχής κατοικίας και δανείων υπό 
του ΟΕ.Κ.: 

Α. Να προστεθεί μεταβατική διάταξη ως παράγραφος 
18 στο άρθρο 35 αυτού, όπως παρακάτω: 

18. «Οι διατάξεις της παραγράφου 2 του άρθρου 31 του 
παρόντος Κανονισμού δεν έχουν εφαρμογή για τις κλη¬ 
ρώσεις που θα γίνουν μετά την έναρξη της ισχύος της πα- 
ρούσης σε όσες πόλεις έχουν γίνει απογραφές και η επι¬ 
λογή και κατάταξη των δικαιούχων καθώς και η κλήρωση 
των κατοικιών θα γίνουν με βάση τις διατάξεις των άρ¬ 
θρων 9, 10, 11 και 12του Κανονισμού» 

Β. Να καταργηθεί η παράγραφος 8 του άρθρου 31 του 
παρόντος Κανονισμού. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Αυγούστου 1998 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 
-♦- 

Αριθ.Γ2β/2732 ( 4 ) 

Μεταβίβαση Κρατικών Παιδικών Σταθμών 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 42 του Ν. 2218/94 (ΦΕΚ 
90Α') «Ίδρυση Νομαρχιακής Αυτοδιοίκησης, τροποποίη¬ 
ση διατάξεων για την πρωτοβάθμια Αυτοδιοίκηση και την 
περιφέρεια και άλλες διατάξεις» 

2. Τις διατάξεις του άρθρου 9 του Ν. 2503/97 (ΦΕΚ 
107/Α') «Διοίκηση, οργάνωση, στελέχωσητης Περιφέρει¬ 
ας, ρύθμιση θεμάτων για την Τοπική Αυτοδιοίκηση και άλ¬ 
λες διατάξεις» 

3. Τις διατάξεις του άρθρου 27 του Ν. 2081/92 (ΦΕΚ 
154/Α7) όπου προστέθηκε το άρθρο 29Α του Ν. 1558/85 
(ΦΕΚ 137/Α') «Κυβέρνηση και Κυβερνητικά Όργανα» και 
όπως αυτό τροποποιήθηκε με το άθρο 1 του Ν. 2469/97 
(ΦΕΚ 38/Α7) και το γεγονός ότι από την παρούσα απόφα¬ 
ση δεν προκαλείται δαπάνη σε βάρος του Κρατικού Προ¬ 
ϋπολογισμού 

4. Τις διατάξειςτου Π.Δ. 138/1992 (ΦΕΚ 68/Α') «Οργανι- 
σμόςτου Υπουργείου Υγείας, Πρόνοιας και Κοινωνικών Α¬ 
σφαλίσεων» όπως τροποποιήθηκε και συμπληρώθηκε με¬ 
ταγενέστερα 

5. Την με αριθ. ΔΥ3α/οικ. 878/96 (ΦΕΚ 924/Β') απόφαση 
ανάθεσης αρμοδιοτήτων στους Υφυπουργούς Υγείας και 
Πρόνοιας Έμ. Σκουλάκη και Θεόδωρο Κοτσώνη 

6. Την με αριθ. 54/29-6-98 απόφαση του Δημοτικού Συμ¬ 
βουλίου του Δήμου Αλιβερίου Ν. Εύβοιας, αποφασίζουμε 

Μεταβιβάζουμε:στ 

Στο Δήμο Αλιβερίου-Ν.Εύβοιας: 

Τον Κρατικό Παιδικό Σταθμό Π.Δ. 252/69 (ΦΕΚ 75 Α') 

Τον Β'. Κρατικό Παιδικό Σταθμό Π.Δ. 432/84 (ΦΕΚ 154 Α'. ) 

που λειτουργούν με τις διατάξεις του α.ν. 2-11-35 (ΦΕΚ 
527 τ. Α') 

Θα ακολουθήσει η υπογραφή προγραμματικής Σύμβα¬ 
σης, όπως προβλέπεται στις διατάξεις του άρθρου 9 του 
Ν. 2503/97 (ΦΕΚ 107 τ. Α') 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιουλίου 1998 

Ο ΥΦΥΠΟΥΡΓΟΣ 

Θ. ΚΟΤΣΩΝΗΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ <3Β * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188, 1ος όρ.-Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ. Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά θσέλιδο ή μέρος αστού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 >· 

3.500 » 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 » 

Δ' (Απαλλοτριώσεις, πολεοδομία κ.λπ.) 

70.000 » 

3.500 ·. 

Αναπτυξιακών Πράξεων (Τ.Α.Π.Σ.) 

30.000 » 

1.500 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 .. 

Παράρτημα ( Πίνακες επιτυχόντων διαγωνισμών κ.τλ.) 

5.000 » 

250 ·> 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 ». 

500 .» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 » 

Προκηρύξεων Α.Σ.Ε.Π. 

10.000 » 

500 » 

Ανωνύμων Εταιρειών & Ε.Π.Ε. 

250.000 » 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 >> 

12.500 .. 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράπεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















